Aviris

Aviris – ežeras pietų Lietuvoje, Druskininkų savivaldybėje, apie 4 km į rytus nuo Leipalingio, į pietus nuo plento .maps.lt duomenys

Ežeras ledyninės, rininės kilmės. Plotas 150 ha. Ilgis iš šiaurės į pietus 4,8 km, didžiausias plotis 0,65 km. Išsiliejęs S raidės forma. Paviršiaus altitudė 117,5 m. Didžiausias gylis 32,8 m, vidutinis gylis 9,6 m. Baseino plotas 26,2 km². Kranto linijos ilgis 11,4 km. Ežero krantai aukšti – iki 15 m, statoki, daugiausia apaugę mišku (Skuisto miškas). Šiaurėje į ežerą įteka Pašaulė, pietuose išteka Nemuno kairysis intakas Avirė. Atabradas siauras, smėlingas.


Į vakarus įsikūręs Veršių kaimas, kaimo turizmo sodyba. Į pietus nuo ežero prasideda Avirės hidrografinis draustinis. Aviris Henriko Gudavičiaus įvardintas kaip gražiausias Dzūkijos ežeras.Henrikas Gudavičius. Laiškai iš kaimo. Vilnius: Bernardinai, 2014.

Ežerėvardis Avìris labai archajiškas – jis laikomas  („tekėti, šlapti“) vediniu (plg.  „vanduo“,  „vilnis“ ir kt.).

 Šaltiniai 

Kategorija:Druskininkų savivaldybės ežerai